அப்படியென்றால் காங்கிரசின் நோக்கம் என்னவாக இருக்கும்? காங்கிரசுக்கு பல வகைகளில் நெருக்கடியும் அவமானத்தையும் ஏற்படுத்திய திமுகவை தமிழகத்தில் தோற்கடிக்க வேண்டும் என்பதுதான் ஒரே எண்ணமாக இருக்கவேண்டும். அதே சமயம் மத்தியில் மாற்று ஏற்பாடு செய்ய முடிந்தாலும், நாமாக அனுப்பாமல் அவர்களாகவே கழட்டிக் கொள்ளட்டும் என்று தேவைக்கதிகமான டிமாண்டை வைத்து காங்கிரஸ் அதை சாதித்து கொண்டது. காங்கிரஸ் ஓட்டு பிரிவதன் மூலம் தமிழகத்தில் திமுக தோற்கடிக்கப்பட்டு, மேலும் பல காரணங்களால் அது பலவீனமடைந்தால் அதுவும் காங்கிரசுக்கு எதிர்காலத்துக்கு நல்லது என்றும் நினைத்திருக்கலாம்.